На основу члана 2. став (3) тачка ц) и члан 7. став (1) тачка б) Закона о Централној банци Босне и Херцеговине (''Службени гласник БиХ'', бр. 1/97, 29/02, 8/03, 13/03, 14/03, 9/05, 76/06 и 32/07) Управни одбор Централне банке Босне и Херцеговине на 5. сједници одржаној 13, 15 i 22.05.2019. године доноси

**ОДЛУКY**

**о измјенама и допунама Одлуке**

**о утврђивању оперативних правила за бруто поравнање у реалном времену**

**Члан 1.**

У Одлуци о утврђивању оперативних правила за бруто поравнање у реалном времену (''Службени гласник БиХ'', број: 31/16) у члану 2. став (3) мијења се и гласи:

''(3) Учесници БПРВ-а су Централна банка и банке које испуњавају услове из ове одлуке.''

**Члан 2.**

У члану 3. став (2) мијења се и гласи:

''(2) Централна банка управља, контролише и надзире рад система БПРВ и надгледа поступке учесника у систему за БПРВ.''

Став (3) се брише.

**Члан 3.**

Иза члана 6. додају се чланови 6а. и 6б. који гласе:

''Члан 6а.

(Услови за укључење у БПРВ)

За укључење у систем БПРВ банка је обавезна испунити сљедеће услове:

1. да обезбједи техничке услове за рад у систему БПРВ,

б) да је чланица SWIFT-a,

 ц) да има одобрење за обављање послова платног промета,

 д) да има отворен рачун резерви код Централне банке Босне и Херцеговине,

 е) да има отворен рачун за поравнање у БПРВ-у,

 ф) да има потписану Изјаву о прихватању оперативних правила за бруто поравнање у реалном времену.''

Члан 6б.

(Отварање рачуна за поравнање у БПРВ)

(1) За отварање рачуна за поравнање у БПРВ банка мора:

1. испунити услове из члана 6а. тачка а), б), ц), д) и ф) ове одлуке,

б) бити успјешно тестирана за учешће у БПРВ према тестним сценаријима које одреди Централна банка и

 ц) писмено обавијестити Централну банку о датуму почетка рада у БПРВ.

(2) Након што се испуне услови из става (1) овог члана, Централна банка отвора рачун за поравнање у БПРВ и обавјештава банку о датуму рада у БПРВ.''

**Члан 4.**

Иза члана 7. додаје се члан 7а. који гласи:

''Члан 7а.

(Тестирање система БПРВ)

Тестирање система БПРВ се врши у случајевима:

1. укључења новог учесника у БПРВ,

б) код промјене BIC кода банке,

ц) на основу захтјева учесника и

д) на основу захтјева Централне банке.''

**Члан 5.**

У члану 18. став (5) мијења се и гласи:

''(5) Ако учесник – нето дужник у тренутку потребе директног задужења нема довољно средстава на рачуну за поравнање, Централна банка ће извршити пренос средства у износу нето дужничке позиције с рачуна резерви на рачун за поравнање учесника. Поравнање позиције ће се извршити одмах по обезбјеђењу средстава на рачуну за поравнање.''

**Члан 6.**

(1) Ова одлука ступа на снагу наредног дана од дана објаве у ''Службеном гласнику БиХ'' а примјењује се од 01.06.2019. године.

(2) Ова одлука се објављује у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

 Предсједавајући

 Управног одбора Централне банке

 Босне и Херцеговине

 ГУВЕРНЕР

 др Сенад Софтић

 Број: УВ-122-01-1-1405-3/19 КС

 Сарајево, 22.05.2019. године